Forma patvirtinta

 Lietuvos kultūros tarybos pirmininko

 2016 m. rugpjūčio 30 d. įsakymu Nr. VĮ-104(1.1 E)

**EDUKACINĖS**

**STIPENDIJOS KULTŪROS AR MENO KŪRĖJUI MOKĖJIMO**

**SUTARTIS**

2018 m. \_\_\_\_\_\_\_\_\_\_\_\_\_\_\_\_d. Nr. \_\_\_\_\_\_\_\_\_\_

Vilnius

**BĮ Lietuvos kultūros taryba** (toliau – Taryba), atstovaujama pirmininkės Dainos Urbanavičienės, veikiančio (-ios) pagal įstaigos nuostatus, ir edukacinės stipendijos gavėjas (-a) (toliau – Stipendijos gavėjas), toliau kartu šioje Sutartyje vadinami Šalimis, o kiekviena atskirai – Šalimi, vadovaudamiesi Stipendijų kultūros ar meno kūrėjams skyrimo tvarkos aprašu, patvirtintu Lietuvos Respublikos kultūros ministro 2016 m. kovo 21 d. įsakymu Nr. ĮV-226 „Dėl Stipendijų kultūros ar meno kūrėjams skyrimo tvarkos aprašo patvirtinimo“ (toliau – Aprašas) ir Lietuvos kultūros tarybos 201\_\_\_ m. \_\_\_\_\_\_\_\_\_\_\_\_\_\_\_ d. sprendimu Nr. \_\_\_\_\_\_\_\_\_\_\_\_\_\_, sudarė šią Edukacinės stipendijos kultūros ar meno kūrėjui mokėjimo sutartį (toliau - Sutartis):

1. **Bendrosios nuostatos**
	1. Ši Sutartis nustato edukacinės valstybės stipendijos (toliau – Stipendija) mokėjimo ir atsiskaitymo už gautą Stipendiją tvarką, sąlygas ir terminus.
	2. Stipendija skiriama Stipendijos gavėjo Tarybai pateiktoje paraiškoje dėl edukacinės stipendijos kultūros ar meno kūrėjui skyrimo (toliau – Paraiška) nurodytai veiklai vykdyti. Šios veiklos vykdymo laikotarpis yra nuo iki .
2. **Šalių įsipareigojimai**
	1. Taryba įsipareigoja skirti Stipendijos gavėjui Eur ( Eur) dydžio Stipendiją iš Kultūros rėmimo fondo lėšų, ją išmokant į Stipendijos gavėjo Sutartyje nurodytą banko sąskaitą. Laikotarpiu nuo rugsėjo 1 d. iki rugsėjo 30 d. pateiktų paraiškų pagrindu skirta Stipendija išmokama iki ateinančių metų vasario 15 d., o laikotarpiais nuo sausio 1 d. iki sausio 31 d. ir nuo gegužės 1 d. iki gegužės 31 d. – per 15 d. d. nuo Sutarties pasirašymo.
	2. Šios Sutarties 2.1 p. nurodytos Stipendijos Taryba neišmoka ir vienašališkai nutraukia šią Sutartį, jeigu atsiranda ar paaiškėja bent viena iš Aprašo 29 p. nurodytų aplinkybių arba paskutinę Sutarties 2.1 p. nurodyto Stipendijos išmokėjimo laikotarpio dieną Stipendijos gavėjas nėra teisės aktų nustatyta tvarka atsiskaitęs už veiklą, kuriai vykdyti Taryba anksčiau buvo skyrusi stipendiją.
	3. Stipendijos gavėjas įsipareigoja:
		1. įvykdyti Paraiškoje nurodytą veiklą Paraiškoje ir Sutartyje nustatyta tvarka bei sąlygomis iki Sutarties 1.2 p. nurodyto veiklos vykdymo laikotarpio pabaigos;
		2. naudoti Stipendiją tik su Paraiškoje nurodytos veiklos vykdymu susijusioms išlaidoms padengti;
		3. ne vėliau kaip per vieną mėnesį nuo Sutarties 1.2 p. nurodyto laikotarpio pabaigos Tarybai pateikti veiklos ataskaitą, parengtą pagal Tarybos pirmininko nustatytą formą, ir dalyvavimą Paraiškoje nurodytose veiklose patvirtinančius dokumentus (gauto sertifikato kopiją, kursus ar konferenciją organizuojančios institucijos raštą ar pan.).
	4. Stipendijos gavėjas privalo Tarybai per jos nustatytą terminą grąžinti visą Sutarties 2.1 p. nurodyto dydžio Stipendiją, jeigu Stipendijos gavėjas:
		1. Stipendijai gauti pateikė neteisingus ir (ar) suklastotus duomenis (dokumentus);
		2. nevykdo ar netinkamai vykdo Sutarties 2.3.1 – 2.3.2 p. nurodytus įsipareigojimus;
		3. nevykdo ar netinkamai vykdo Sutarties 2.3.3 p. nurodytą įsipareigojimą, nebent Stipendijos gavėjas pateikia dokumentus, įrodančius nenumatytas priežastis (force majeure), dėl kurių buvo praleistas veiklos ataskaitos pateikimo terminas, ir Tarybos pirmininkas ar jo įgaliotas asmuo nusprendžia jį atnaujinti.
	5. Stipendijos gavėjui nevykdant ar netinkamai vykdant Sutarties 2.4 p. nurodytą įsipareigojimą, Tarybai negrąžinta Stipendijos dalis išieškoma teisės aktų nustatyta tvarka, o Stipendijos gavėjas praranda teisę trejus metus teikti paraiškas ir gauti valstybės biudžeto lėšas iš Kultūros ministerijos metiniame veiklos plane nurodytų programų priemonių.
3. **Baigiamosios nuostatos**
	1. Šalys susitaria, kad visi su šia Sutartimi susiję ar dėl jos vykdymo, pažeidimo, nutraukimo ar negaliojimo kilę ginčai, pretenzijos, nesutarimai sprendžiami derybų būdu. Jei susitarimo nepavyksta pasiekti derybomis, ginčai sprendžiami Lietuvos Respublikos įstatymų nustatyta tvarka.
	2. Už Sutartyje nurodytų Stipendijos gavėjo rekvizitų teisingumą bei savalaikį Tarybos informavimą jiems pasikeitus atsako Stipendijos gavėjas.
	3. Jeigu Šalis negali vykdyti Sutartyje nustatytų įsipareigojimų, nedelsdama raštu apie tai informuoja kitą Šalį ir kreipiasi į ją dėl Sutarties papildymo, pakeitimo ar nutraukimo.
	4. Sutarties papildymai ir pakeitimai galioja tik raštu susitarus abiem Šalims.
	5. Sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.
	6. Sutartis įsigalioja jos pasirašymo dieną ir galioja, iki Šalys visiškai įvykdys savo įsipareigojimus pagal ją.
	7. Pasirašydamas šią Sutartį Stipendijos gavėjas patvirtina, kad:
		1. perskaitė Aprašą ir Sutartį, suprato jų turinį, visos Aprašo ir Sutarties nuostatos jam yra žinomos, aiškios, suprantamos ir priimtinos;
		2. nėra Aprašo 12 ir 29 p. nurodytų ar kitų aplinkybių, ribojančių šios Sutarties pasirašymą.
4. **Šalių rekvizitai ir jų atstovų parašai**

|  |  |
| --- | --- |
| **Lietuvos kultūros taryba** | **Stipendijos gavėjas** |
|  |  |
| Kodas 302951857 |  |
| Naugarduko g. 10, LT-01309 Vilnius | Adresas  |
| Sąsk. Nr. LT41 7300 0101 3765 0854 | Sąsk. Nr.  |
| AB „Swedbank“ |  |
| Banko kodas 73000 | Banko kodas  |
| Tel. Nr. (8-5) 255 9357 | Tel. Nr.  |
| El. paštas: info@ltkt.lt | El. paštas:  |
|  |  |
| Pirmininkė |  |
| Daina Urbanavičienė |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) |